ระเบียบกรมสรรพสามิตระเบียบกรมสรรพสามิตว่าด้วยการส่งเงินการขอยกเว้นการส่งเงินเข้ากองทุนน้ำมันเชื้อเพลิงการขอรับเงินชดเชยและการขอรับเงินคืนจากกองทุนน้ำมันเชื้อเพลิงพ.ศ.๒๕๔๒----------- เพื่ออนุวัตตามความในข้อ๘ วรรคสอง ข้อ ๑๐ วรรคสอง ข้อ ๑๒ วรรคสอง และข้อ ๒๓ วรรคสอง แห่งคำสั่งนายกรัฐมนตรี ที่ ๑/๒๕๔๐เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑๒กันยายน พ.ศ. ๒๕๔๐ และระเบียบกระทรวงการคลังว่าด้วยการฝากและการเบิกจ่ายเงินกองทุนน้ำมันเชื้อเพลิง พ.ศ. ๒๕๔๑ ลงวันที่ ๑๒ มิถุนายน ๒๕๔๑ซึ่งแก้ไขเพิ่มเติมโดยระเบียบกระทรวงการคลัง ว่าด้วยการฝากและการเบิกจ่ายเงินกองทุนน้ำมันเชื้อเพลิง (ฉบับที่ ๒ ) พ.ศ. ๒๕๔๒ลงวันที่ ๗ เมษายน ๒๕๔๒ ประกอบกับเพื่อให้เป็นไปตามมติคณะกรรมการพิจารณานโยบายพลังงานในการประชุมเมื่อวันที่ ๑๖ ธันวาคม ๒๕๔๑กรมสรรพสามิต จึงวางระเบียบการปฏิบัติในการส่งเงินเข้ากองทุนน้ำมันเชื้อเพลิง การขอรับเงินชดเชย การขอรับเงินคืนและการขอยกเว้นการส่งเงินเข้ากองทุนน้ำมันเชื้อเพลิงไว้ ดังต่อไปนี้ ข้อ๑ ระเบียบนี้เรียกว่า"ระเบียบกรมสรรพสามิต ว่าด้วยการส่งเงิน การขอยกเว้นการส่งเงินเข้ากองทุนน้ำมันเชื้อเพลิงการขอรับเงินชดเชย และการขอรับเงินคืนจากกองทุนน้ำมันเชื้อเพลิง พ.ศ. ๒๕๔๒" ข้อ๒ระเบียบนี้ให้ใช้บังคับตั้งแต่วันออกประกาศเป็นต้นไป ข้อ๓ ให้ยกเลิกระเบียบกรมสรรพสามิตว่าด้วยการส่งเงินเข้ากองทุนน้ำมันเชื้อเพลิงการขอรับเงินชดเชยและการขอยกเว้นการส่งเงินเข้ากองทุนน้ำมันเชื้อเพลิง พ.ศ. ๒๕๓๙ ลงวันที่ ๓๐ สิงหาคม พ.ศ. ๒๕๓๙ ข้อ๔ ในระเบียบนี้ "กองทุน"หมายความว่า กองทุนน้ำมันเชื้อเพลิง "น้ำมันเชื้อเพลิง"หมายความว่า น้ำมันเบนซิน น้ำมันก๊าด น้ำมันดีเซล น้ำมันเตาและน้ำมันที่คล้ายกันหรือน้ำมันสำหรับเครื่องยนต์ที่คล้ายกันและให้หมายความรวมถึงก๊าซด้วย "ผู้ผลิตน้ำมันเชื้อเพลิง"หมายความว่า ผู้ผลิตน้ำมันเชื้อเพลิง ณ โรงกลั่นและจำหน่ายเพื่อใช้ในราชอาณาจักร "โรงกลั่น"หมายความว่า โรงกลั่นน้ำมันเชื้อเพลิง สถานที่ผลิตและจำหน่ายน้ำมันเชื้อเพลิงภายในราชอาณาจักรและให้หมายความรวมถึงโรงแยกก๊าซในราชอาณาจักรที่ผลิตและจำหน่ายก๊าซเพื่อใช้ในราชอาณาจักรและโรงอุตสาหกรรมเคมีปิโตรเลียมและสารสะลายด้วย "ผู้ส่งออก"หมายความว่า ผู้ผลิตน้ำมันเชื้อเพลิงซึ่งส่งน้ำมันเชื้อเพลิงออกนอกราชอาณาจักรหรือผู้ที่ซื้อหรือรับน้ำมันเชื้อเพลิงจากผู้ผลิตน้ำมันเชื้อเพลิงเพื่อส่งออกนอกราชอาณาจักร แล้วแต่กรณี "เอกสารประกอบ"หมายความว่า บัญชีสรุปแสดงชนิด ปริมาณ อัตราเงินส่งเข้ากองทุนหรืออัตราเงินชดเชยสำหรับน้ำมันเชื้อเพลิงที่นำออกจากโรงกลั่นและเอกสารอื่น ๆ ที่กำหนดในแนบท้ายระเบียบนี้ ข้อ๕อัตราเงินส่งเข้ากองทุนและอัตราเงินชดเชย สำหรับน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรให้ใช้อัตรา ณวันที่นำน้ำมันเชื้อเพลิงออกจากโรงกลั่น ซึ่งกำหนดโดยประกาศคณะกรรมการตามคำสั่งนายกรัฐมนตรี ที่ ๑/๒๕๔๐เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงลงวันที่ ๑๒ กันยายน พ.ศ. ๒๕๔๐ ข้อ๖ การส่งเงิน การส่งเงินเพิ่มและการส่งเงินคืนเข้ากองทุน ให้ผู้ผลิตน้ำมันเชื้อเพลิงยื่นส่งเงินตามแบบใบส่งเงินท้ายระเบียบนี้ ข้อ๗ การขอรับเงินชดเชยการขอรับเงินชดเชยเพิ่ม และการขอรับเงินคืนจากกองทุน ให้ผู้ผลิตน้ำมันเชื้อเพลิงหรือผู้ส่งออกยื่นขอรับเงินตามแบบใบขอรับเงินท้ายระเบียบนี้ ข้อ๘ในกรณีที่มีการกำหนดอัตราส่งเงินเข้ากองทุนหรืออัตราเงินชดเชยให้ผู้ผลิตน้ำมันเชื้อเพลิงส่งเงินเข้ากองทุนโดยยื่นใบส่งเงินตามข้อ๖ และเอกสารประกอบพร้อมกับการยื่นแบบรายการภาษีสรรพสามิตหรือขอรับเงินชดเชยโดยยื่นใบขอรับเงินตามข้อ ๗ และเอกสารประกอบ แล้วแต่กรณี ข้อ๙ในกรณีที่ต้องส่งเงินเข้ากองทุนเพิ่มหรือคืนเงินชดเชยที่ได้รับไปแล้วเมื่อมีการเปลี่ยนแปลงอัตราเงินส่งเข้ากองทุนหรืออัตราเงินชดเชยให้ผู้ผลิตน้ำมันเชื้อเพลิงส่งเงินเข้ากองทุนเพิ่ม หรือคืนเงินชดเชยที่ได้รับไปแล้วพร้อมกับยื่นใบส่งเงินตามข้อ ๖ และเอกสารประกอบภายในสิบห้าวันนับแต่วันประกาศเปลี่ยนแปลงอัตราหรือวันที่ได้รับเงินชดเชยแล้วแต่วันใดจะเป็นวันหลัง ข้อ๑๐ในกรณีที่ขอรับเงินชดเชยเพิ่มหรือขอคืนเงินที่ส่งเข้ากองทุนไปแล้วเมื่อมีการเปลี่ยนแปลงอัตราเงินชดเชยหรืออัตราเงินส่งเข้ากองทุนให้ผู้ผลิตน้ำมันเชื้อเพลิงขอรับเงินชดเชยเพิ่ม หรือขอคืนเงินที่ส่งเข้ากองทุนไปแล้วโดยยื่นใบขอรับเงินตามข้อ ๗ และเอกสารประกอบ ข้อ๑๑สำหรับน้ำมันเชื้อเพลิงที่ส่งออกนอกราชอาณาจักร ให้ได้รับการยกเว้นการส่งเงินเข้ากองทุนแต้ถ้ามีการส่งเงินเข้ากองทุนไว้แล้วให้ขอคืนได้ โดยให้ผู้ส่งออกยื่นใบขอรับเงินตามข้อ ๗ และเอกสารประกอบ ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ส่งออกได้รับเงินชดเชยแต่ถ้ามีการได้รับเงินชดเชยจากกองทุนแล้วให้ผู้ส่งออกส่งเงินคืนกองุทนไม่ว่าผู้ส่งออกนั้นจะเป็นผู้ได้รับเงินชดเชยหรือไม่ การคืนเงินชดเชยที่ได้รับไปแล้วตามวรรคสองให้ผู้ส่งออกส่งเงินคืนกองทุนพร้อมกับยื่นใบส่งเงินตามข้อ ๖และเอกสารประกอบภายในสิบห้าวัน นับแต่วันที่มีการได้รับเงินชดเชยจากกองทุนหรือวันที่ส่งน้ำมันเชื้อเพลิงออกนอกราชอาณาจักรแล้วแต่วันใดจะเป็นวันหลัง ข้อ๑๒สำหรับน้ำมันเชื้อเพลิงที่ผู้ผลิตน้ำมันเชื้อเพลิงส่งให้แก่ผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นโดยได้รับการยกเว้นภาษีสรรพสามิต ให้ได้รับการยกเว้นการส่งเงินเข้ากองทุนด้วย แต่ถ้ามีการส่งเงินเข้ากองทุนแล้วให้ขอคืนได้โดยให้ผู้ผลิตน้ำมันเชื้อเพลิงยื่นใบขอรับเงินตามข้อ ๗ และเอกสารประกอบ ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ผลิตน้ำมันเชื้อเพลิงซึ่งส่งน้ำมันเชื้อเพลิงให้แก่ผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นได้รับเงินชดเชย แต่ถ้ามีการได้รับเงินชดเชยจากกองทุนแล้วให้ส่งเงินคืนกองทุนพร้อมกับยื่นใบส่งเงินตามข้อ ๖ และเอกสารประกอบภายในสิบห้าวันนับแต่วันที่ได้รับเงินชดเชยจากกองทุน หากปรากฏว่าน้ำมันเชื้อเพลิงซึ่งนำไปใช้เป็นวัตถุดิบในโรงกลั่นได้สูญหายหรือขาดจำนวนไปให้ผู้ผลิตน้ำมันเชื้อเพลิงหรือผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นส่งเงินเข้ากองทุนหรือขอรับเงินชดเชยจากกองทุน แล้วแต่กรณีทั้งนี้ ให้เป็นไปตามหลักเกณฑ์ วิธีการและเงื่อนไขเดียวกับการเสียภาษีสรรพสามิตสำหรับน้ำมันเชื้อเพลิงที่สูญหายหรือขาดจำนวนไปนั้น การส่งเงินเข้ากองทุนหรือการขอรับเงินชดเชยจากกองทุนตามวรรคสามให้ผู้ผลิตน้ำมันเชื้อเพลิงหรือผู้ซึ่งนำน้ำมันเชื้อเพลิงนั้นไปใช้เป็นวัตถุดิบในโรงกลั่นส่งเงินเข้ากองทุนพร้อมกับยื่นใบส่งเงินตามข้อ ๖ และเอกสารประกอบหรือขอรับเงินชดเชยจากกองทุน โดยยื่นใบขอรับเงินตามข้อ ๗ และเอกสารประกอบ แล้วแต่กรณีพร้อมกับการยื่นเสียภาษีสรรพสามิตสำหรับน้ำมันเชื้อเพลิงซึ่งสูญหายหรือขาดจำนวนไปนั้น ข้อ๑๓การส่งเงินเข้ากองทุนเฉพาะกรณีที่ต้องยื่นผ่านกรมสรรพสามิตในเขตกรุงเทพมหานครให้ยื่นใบส่งเงินและชำระเงินโดยตรงที่กองรายได้ หรือธนาคารพาณิชย์ ที่กรมสรรพสามิตประกาศกำหนด และการขอรับเงินจากกองทุนให้ยื่นใบขอรับเงิน ณ กรมสรรพสามิต สำหรับผู้ผลิตน้ำมันเชื้อเพลิงที่ชำระในส่วนภูมิภาคให้ยื่นใบส่งเงินและชำระเงินเข้ากองทุน และยื่นใบขอรับเงินจากกองทุน ณสำนักงานสรรพสามิตจังหวัด สำนักงานสรรพสามิตอำเภอหรือกิ่งอำเภอ แล้วแต่กรณี ข้อ๑๔ การขอรับเงินจากกองทุนตามข้อ ๑๓ให้ผู้อำนวยการสำนักบริหารการจัดเก็บภาษี ๒เป็นผู้มีอำนาจในการสั่งจ่ายเงินทดรองจ่ายให้ผู้มีสิทธิได้รับเงินชดเชย หรือผู้มีสิทธิได้รับเงินคืนจากกองทุน และส่งให้กองคลังเพื่อดำเนินการเขียนเช็คสั่งจ่ายเงินทดรองจ่ายให้แก่ผู้มีสิทธิได้รับเงินชดเชย หรือผู้มีสิทธิได้รับเงินคืนจากกองทุนแล้วแต่กรณี ข้อ๑๕ใบขอรับเงินใดที่ได้ยื่นไว้ก่อนระเบียบนี้ใช้บังคับและยังไม่มีการสั่งจ่ายเงินจากกองทุนให้แก่ผู้ยื่นคำขอนั้น ให้ถือเป็นการยื่นใบขอรับเงินตามระเบียบนี้โดยอนุโลม ข้อ๑๖ให้ผู้อำนวยการสำนักบริหารการจัดเก็บภาษี ๒ เป็นผู้รักษาการตามระเบียบนี้ ประกาศณ วันที่ ๑๗ พฤษภาคม พ.ศ. ๒๕๔๒ สมชัย ฤชุพันธุ์ อธิบดีกรมสรรพสามิต[ดูข้อมูลจากภาพกฎหมาย][รก.๒๕๔๒/๕๑ง/๑๔/๒๙ มิถุนายน ๒๕๔๒] พรพิมล/แก้ไข ๑๑ก.ค ๒๕๔๔